<classify> BAADA ya serikali kuwasilisha Mapendekezo ya Kiwango na Ukomo wa Bajeti ya Mwaka 201920, Kamati ya Kudumu ya Bunge ya Bajeti itaichambua na kuzishauri kamati za kisekta kuhusu bajeti hiyo.Waziri wa Fedha na Mipango, Dk Philip Mpango juzi aliwawasilisha Mapendekezo ya Serikali ya Mpango wa Maendeleo na Ukomo wa Bajeti ya serikali kwa mwaka 201920 na baada ya hatua hiyo, Kamati ya Bajeti ndiyo yenye jukumu la kuendelea na uchambuzi wa mapendekezo hayo ya serikali.Akifafanua kuhusu hatua baada ya serikali kuwasilisha mapendekezo hayo, Spika wa Bunge, Job Ndugai alisema, kwa mujibu wa kifungu namba 972, mapendekezo hayo yanapelekwa Kamati ya Bajeti ambayo itayachambua, itazishauri Kamati za Sekta na itaishauri Serikali kama inavyoelekeza kanuni ya 974.Alisema baada ya kupokea wasilisho la serikali, Kanuni ya 981 inaelekeza Kamati za Kisekta kutembelea na kukagua miradi iliyotengewa fedha.Kamati ya bajeti ianze kufanyia uchambuzi mapendekezo na kuzishauri kamati za bunge za kisekta na serikali kuhusu mapendekezo hayo, alisema.Ndugai alisema, Machi 13, mwaka huu, Kamati za Sekta zilianza ziara za kutembelea na kukagua miradi mbalimbali na ziara za kufuatilia uwekezaji pamoja na thamani halisi ya matumizi ya fedha za umma.Alisema kamati za Kisekta zitarejea kati ya Machi 22 na 24, mwaka huu na zitaanza uchambuzi wa taarifa za utekelezaji wa bajeti kwa mwaka wa fedha 20182019 na makadirio ya matumizi kwa mwaka wa fedha wa 20192020 ambapo uchambuzi wake huo utaendelea hadi Machi 28, mwaka huu. Kamati zitakamilisha uchambuzi Machi 29 mwaka huu na kuanza maandalizi ya taarifa za kamati zitakazowasilishwa Bungeni.Zitapaswa kuwa zimekamilisha shughuli Machi 30, mwaka huu, alisema. Alisema Kamati za Sekta zitabainisha mambo muhimu yanayojitokeza wakati wa kujadili utekelezaji wa Bajeti za Wizara kwa mwaka wa fedha wa 20182019 na makadirio va matumizi kwa mwaka 20192020.Kamati ya Bajeti na Serikali kati ya Machi 30 na Aprili 1, mwaka huu, watashauriana na kufanya majumuisho kuhusu ushauri wa Kamati za Bunge za sekta juu ya utekelezaji wa bajeti kwa mwaka wa fedha 20182019 na makadirio ya matumizi kwa mwaka wa fedha 20192020, alisema Spika Ndugai.Kamati ya Uongozi Aprili 1, mwaka huu, itakutana na Kamati va Bajeti ili kupokea taarifa va Kamati va Bajeti juu ya ushauriano na Serikali kwa mujibu wa Kanuni ya 985. Bunge la Bajeti litaanza vikao vyake, Aprili 2, mwaka huu.Ndugai aliomba serikali iwasilishe nyaraka zote zinazotakiwa kwenye kamati kwa wakati na Waziri Mkuu, Kassim Majaliwa kuhakikisha mawaziri wanaohusika kwenye kamati hizo wanafika mbele ya kamati inavyotakiwa ili ifikapo Juni mwishoni Bunge limalize shughuli zilizopangwa kwa muda muafaka.Ndugai aliziomba Kamati kuzingatia ratiba zake na wabunge wote kuhudhuria shughuli zikamilike kwa wakati. Waziri Mkuu, Majaliwa alisema mawaziri wote wanatakiwa kuhudhuria vikao hivyo bila kukosa. Akizungumza katika kikao hicho, Waziri Mkuu, Majaliwa alisema, Katika bajeti ya mwaka huu wa fedha, 201920, Serikali imepanga kutumia Sh trilioni 33.105 kwa matumizi ya kawaida na maendeleo.  <topic>: KITAIFA 